Babe

Babe Chris Noonan australiar zinema zuzendariaren drama eta komediako film bat da, 1995ekoa, Dick King-Smith idazlearen The Sheep-Pig eleberrian oinarritua. 1998an Babe: Pig in the City (Babe: txerria hirira doa) izeneko jarraipena izan zuen.

1996ko Efektu berezi onenen Oscar Saria (Scott E. Anderson, Charles Gibson eta Neal Scanlan) irabazi zuen.

Filma Australiako Hegoaldeko Gales Berria estatuko Robertson udalerrian filmatu zen.

 Sinopsia 

Hoggett baserrian abereek bizimodu lasaia dute, bakoitzak bere betebeharrak burutuz: Fly, Border Collie arrazako txakurra, Ferdinand ahate hitzontzia; Maa, ardi zaharra; xagu hirukote bihurria... Baina egun batez baserrira Babe txerritxo umezurtza iritsiko da, baserriaren bizimodua betiko aldatuko duelarik. Fly txakurrak zaintzen duenez, txerritxoak bera ere artzain txakurra dela pentsatzen du. Hoggett baserritarra hortaz konturatuko da, Babek ardiak zaintzeko dohai bereziak dituela jabetuz, eta denen harridurarako, Rex txakurrak artzain txakurren lana irakatsi, eta Hoggert baserritarrak Artzain Txakur Txapelketa Nazionalean lehia dadin txerritxoa izen emango du.

 Aktoreak 

 Ahotsa 
 Narratzailea: Roscoe Lee Browne

 Aktoreak 
 James Cromwell: Arthur Hoggett
 Magda Szubanski: Esme Cordelia Hoggett
 Zoe Burton: Alaba
 Brittany Byrnes: neskatoa, Hoggerttarren biloba
 Wade Hayward: mutikoa, Hoggerttarren biloba

 Ahotsak 
 Christine Cavanaugh: Babe txerritxoa
 Miriam Margolyes: Fly artzain txakurremea
 Danny Mann: Ferdinand ahatearen
 Hugo Weaving: Rex, Babyri irakasten dion artzain txakurra
 Miriam Flynn: Maa ardia
 Russi Taylor: Duchess katemea
 Evelyn Krape: Ardi zaharraren ahotsa

 Kanpo estekak 
 Babe filmaren IMDBko fitxa irakurgai 

Kategoria:Ameriketako Estatu Batuetako filmak
Kategoria:Efektu berezi onenen Oscar sariaren irabazleak
Kategoria:Australiako filmak
Kategoria:Drama-komedia filmak
Kategoria:Fantasiazko filmak
Kategoria:Txerriei buruzko filmak
Kategoria:Nekazariei buruzko filmak
Kategoria:Landetxeetan girotutako filmak
Kategoria:Liburuetan oinarritutako filmak
Kategoria:Animalien eskubideei buruzko filmak
Kategoria:Australian girotutako filmak